Na podlagi 7. člena Zakona o športu, (Uradni list RS, št. 22/98) in Statuta Občine Ravne na Koroškem (Uradno glasilo slovenskih občin, št. 20/2013) je Občinski svet Občine Ravne na Koroškem na svoji \_\_\_\_seji, dne \_\_\_\_\_\_\_ sprejel

LETNI PROGRAM ŠPORTA OBČINE RAVNE NA KOROŠKEM 2015

Z letnim programom športa Občine Ravne na Koroškem določamo vrste in obseg programov športa, ki bodo v letu 2015 sofinancirani iz proračuna občine. Pri posameznih programih je opredeljeno sofinanciranje strokovnega kadra, za izvajanje vseh programov je sofinanciranje najema objekta definirano v točki štirinajst Letnega programa športa. Z izvajanjem letnega programa športa težimo k doseganjem postavljenih ciljev na osnovi sprejetih izhodišč:

* šport sooblikuje posameznika,
* šport prispeva k ravnovesju med delom in sprostitvijo,
* šport krepi človekovo zdravje,
* šport spodbuja razvoj ustvarjalnosti.

**Cilji Letnega programa športa Občine Ravne na Koroškem za leto 2015 so:**

**Na področju športne vzgoje**

* zagotoviti stabilno sofinanciranje programov prostočasne športne vzgoje od predšolskih otrok do srednješolske mladine in povečati ponudbo na tem področju,
* izboljšati sodelovanje z osnovnimi in srednjimi šolami na področju šolskih športnih tekmovanj.

**Na področju športne rekreacije**

* omogočiti dostopnost športnih programov čim širšemu krogu občanov.

**Na področju kakovostnega športa**

* klubom, ki nastopajo v rednem tekmovalnem sistemu, omogočiti sofinanciranje uporabe objektov za vadbo v okviru razpoložljivih kapacitet objektov, ki so namenjeni izvajanju letnega programa športa.

**Na področju vrhunskega športa**

* pomagati klubom in društvom, ki imajo v svojih vrstah vrhunske športnike, pri sofinanciranju njihovih programov in s tem vrhunskim športnikom omogočiti čim boljše pogoje za delo.

**Na področju razvojnih in strokovnih nalogah**

* omogočiti izobraževanja kadrov za delo v športu,
* zagotoviti sofinanciranje pomembnejših športnih prireditev in programov,
* zagotavljati promocijo športa in rekreacije kot zdravega načina preživljanja prostega časa v lokalnih medijih in z raznimi aktivnostmi, namenjenimi vsem občanom.

**Na področju uporabe športnih objektov**

* zagotoviti dostopnost objektov za organizirane programe športa v obsegu Letnega programa športa,
* zagotoviti sofinanciranje obratovanja in vzdrževanja športnih objektov v obsegu Letnega programa športa.

**Vrednost celotnega programa znaša do 564.976,00 €.**

# PROSTOČASNA ŠPORTNA VZGOJA OTROK IN MLADINE

Obsega širok spekter športnih dejavnosti: od dejavnosti, ki nadgrajujejo šolsko športno vzgojo (npr. razširjeni program športne vzgoje s skupnim poučevanjem športnega pedagoga in razredne učiteljice), obšolskih športnih programov, namenjenih vsem otrokom in mladini, do športnih programov otrok in mladine, ki niso del tekmovalnih sistemov panožnih športnih zvez in jih ponujajo društva in zasebniki.

## Športna vzgoja predšolskih otrok (starost otrok od 1 do 6 let)

Interesne dejavnosti so za otroke najpogosteje prvi, strokovno vodeni programi športa. Od tega prvega stika s športom je v veliki meri odvisno nadaljnje ukvarjanje in vključevanje v športne dejavnosti. Izvajamo programe Zlati sonček, Naučimo se plavati, Ciciban planinec.

Iz sredstev lokalne skupnosti se sofinancira za programe redne vadbe:

* Zlati sonček,
* Ciciban planinec,
* strokovni kader za 5 urni program Naučimo se plavati na skupino, v kateri je največ 6 otrok,
* strokovni kader za 60 urne športne programe za skupine, v katerih je najmanj 12 in največ 20 otrok.

**Vrednost programa je do 6.600 €,** od tega za program Ciciban planinec 123 €.

## Športna vzgoja šoloobveznih otrok (starost od 6 do 15 let)

Program izvajamo v zgodnejšem razvojnem obdobju otrok, namenjen je razvoju osnovnih telesnih sposobnosti in spoznavanju posameznih športov, kasneje pa mladim, ki v športu nimajo ambicij dosegati visokih rezultatov ali pa za to nimajo ustreznih sposobnosti. Program nudi možnost redne, strokovno vodene športne aktivnosti.

Programi izvenšolskih interesnih dejavnosti pomembno dopolnjujejo in širijo ponudbo šolskih športnih programov. Pomembna prednost teh programov je njihova vertikalna prehodnost. Otroke in mladino, ki imajo potrebno nagnjenost in sposobnosti, usmerjajo v nadaljnjo vadbo v programih za nadarjene otroke in mladino. Programi, ki se izvajajo na lokalni ravni, so: Zlati sonček, Krpan, Naučimo se plavati, Hura prosti čas, 10-urni tečaji in drugi 80-urni programi ter šolska športna tekmovanja. Prav tako bodo zagotovljena sredstva izvajalcem športnih programov za aktivne počitnice in počitniške programe v zimskem času ter Zavodu za kulturo, šport, turizem in mladinske dejavnosti za aktivne počitnice in počitniške programe v letnem času.

Iz sredstev lokalne skupnosti se sofinancirajo programi:

* strokovni kader za 10-urne tečaje za program Naučimo se plavati za skupine, v katerih je najmanj 8 (neplavalci) in največ 12 otrok (plavalci),
* najem objekta za 20-urne tečaje za program Naučimo se plavati za skupine, v katerih je najmanj 8 (neplavalci) in največ 12 otrok (plavalci),
* programa Zlati sonček in Krpan,
* strokovni kader za 80-urne programe na skupino, v kateri je najmanj 8 in največ 20 otrok,
* strokovni kader za 10 urne tečaje na skupino, v kateri je najmanj 8 in največ 12 otrok ter 10-30 urne programe med počitnicami - Hura prosti čas,
* šolska športna tekmovanja.

 Izvajalci 20-urnih programov Naučimo se plavati so vzgojno izobraževalni zavodi.

**Vrednost programa je do 35.309 €**, od tega se nameni izvajalcem športnih programov za aktivne počitnice in počitniške programe do 15.059,00 €, Zavodu za kulturo, šport, turizem in mladinske dejavnosti se za zimske počitnice nameni do 4.200 €, za letne počitnice pa do 10.859 €. Za materialne stroške organizacije športnih programov med letnimi počitnicami se nameni do višine 3.000 €**,** za šolska športna tekmovanja do 1.350 € in za izvedbo ostalih programov do 15.900 €.

## Športna vzgoja mladine (starost od 15 do 20 let)

Iz sredstev lokalne skupnosti se sofinancira :

* strokovni kader za 80-urni program na skupino, v kateri je najmanj 12 in največ 20 mladih.

**Vrednost programa redne vadbe znaša do 1.300.**

# ŠPORTNA VZGOJA OTROK IN MLADINE S POSEBNIMI POTREBAMI

## Športna vzgoja otrok s posebnimi potrebami

V tem obdobju je za otroke in mladino s posebnimi potrebami športna dejavnost namenjena predvsem ustrezni skrbi za vključevanje v vsakdanje življenje. Športna aktivnost pozitivno vpliva na socializacijo, izboljšuje psihomotorične sposobnosti ter splošno kvaliteto življenja.

Iz sredstev lokalne skupnosti se sofinancirajo :

* strokovni kader za 80-urni program na skupino, v kateri je največ 10 otrok.

## Vrednost programa je do 450 €.

## Športna vzgoja mladine s posebnimi potrebami

V tem obdobju je za otroke in mladino s posebnimi potrebami športna dejavnost namenjena predvsem ustrezni skrbi za vključevanje v vsakdanje življenje. Športna aktivnost pozitivno vpliva na socializacijo, izboljšuje psihomotorične sposobnosti ter splošno kvaliteto življenja.

Iz sredstev lokalne skupnosti se sofinancira:

* strokovni kader za 80-urni program na skupino, v kateri je največ 10 mladih.

**Vrednost programa je do 450 €.**

# ŠPORTNA VZGOJA OTROK IN MLADINE USMERJENIH V KAKOVOSTNI IN VRHUNSKI ŠPORT

Obsega športne programe otrok in mladine, ki jih izvajajo športna društva, NPŠZ in OKS-ZŠZ in so namenjeni pripravam na tekmovanja in tekmovanjem v domači ter mednarodni konkurenci. Programi predstavljajo možnost za kasnejše doseganje vrhunskih dosežkov v absolutni konkurenci na mednarodni ravni ali pa za športno udejstvovanje na drugih ravneh (tekmovalno ali rekreativno). Ker so v programe vključeni otroci in mladina, je potrebno namenjati posebno pozornost strokovnemu delu z visokimi etičnimi načeli delovanja, ki ne sme škoditi razvoju otrok in mladine, in usklajevanju učnih obveznosti otrok in mladine z njihovo športno potjo.

## Športna vzgoja otrok, usmerjene v kakovostni in vrhunski šport

Programi športa za nadarjene otroke so namenjeni mladim, ki imajo ustrezne psihofizične sposobnosti in nagnjenosti za doseganje vrhunskih rezultatov.

Iz sredstev lokalne skupnosti se sofinancira:

* strokovni kader za cicibane, cicibanke - do 240 ur,
* strokovni kader za mlajše dečke in deklice - od 240 do 400 ur,
* strokovni kader za starejše dečke in deklice - od 300 do 800 ur.

**Vrednost programa je do 39.000 €.**

## Športna vzgoja mladine, usmerjene v kakovostni in vrhunski šport

Programi športa za nadarjeno mladino so namenjeni mladim, ki imajo ustrezne psihofizične sposobnosti in nagnjenosti za doseganje vrhunskih rezultatov.

Iz sredstev lokalne skupnosti se sofinancira:

* strokovni kader za mlajše mladince, mladinke - v obsegu od 400 do 800 ur,
* strokovni kader za starejše mladince, mladinke - v obsegu 400 do 1100 ur.

**Vrednost programa je do 38.582 €.**

# KAKOVOSTNI ŠPORT

Obsega programe priprav in tekmovanj športnikov in športnih ekip v članskih starostnih kategorijah, ki so registrirani skladno s Pogoji, pravili in kriteriji za registriranje in kategoriziranje športnikov v Republiki Sloveniji, vendar ne izpolnjujejo pogojev za pridobitev statusa vrhunskega športnika, tekmujejo pa v tekmovalnih sistemih NPŠZ do naslova državnega prvaka ter na mednarodnih tekmovanjih. Njihov osnovni cilj je športni dosežek, predstavljajo pa pomembno vez med programi športne vzgoje otrok in mladine, usmerjenih v kakovostni in vrhunski šport, ter vrhunskega športa, saj vključujejo večje število športnikov in strokovnega kadra, kar omogoča vzpostavitev konkurenčnega okolja znotraj posameznih športnih panog na nacionalni ravni.

**Iz sredstev lokalne skupnosti se sofinancira najem objekta za 320-urni program.**

# VRHUNSKI ŠPORT

Vrhunski šport zajema športne ekipe in posameznike, ki imajo status mednarodnega, svetovnega in perspektivnega razreda in tudi tekmujejo na tem nivoju.

Iz sredstev lokalne skupnosti se sofinancira:

* 1.200 – urne programe v individualnih športnih panogah,
* 1.200 - urne programe za ekipe, katerih člani so kategorizirani vrhunski športniki.

**Vrednost programa je do 3.600 €.**

# ŠPORT INVALIDOV

Obsega vse pojavne oblike športne kulture invalidov zunaj šolskega sistema: športni rekreaciji, kakovostnemu in vrhunskemu športu, športni vzgoji otrok in mladine, usmerjene v kakovostni in vrhunski šport.

Iz sredstev lokalne skupnosti se sofinancira:

* strokovni kader za 80 ur programa na skupino, v kateri je največ 10 invalidov,

**Vrednost programa je do 2.700 €**.

# ŠPORTNA REKREACIJA

Predstavlja različne pojavne oblike športne dejavnosti odraslih oziroma različnih pojavnih oblik družin s ciljem ohranjanja zdravja, dobrega počutja in vitalnosti, druženja, tekmovanja ali zabave. Pomembno je ustvarjati pogoje za takšno športno udejstvovanje (npr. javno dostopne površine za šport).

* najem objekta za 80-urni program na skupino, v kateri je največ 20 članov; objekt skupina lahko koristi v skladu z prijavljenim urnikom vadbe skupine in navedenimi vadečimi člani v podani prijavi na javni razpis s strokovnim vodjem.

## Športna vzgoja odraslih s posebnimi potrebami

Športna aktivnost odraslih s posebnimi potrebami pozitivno vpliva na socializacijo, izboljšuje psihomotorične sposobnosti ter splošno kvaliteto življenja.

Iz sredstev lokalne skupnosti se sofinancira :

* strokovni kader za 80-urni program na skupino, v kateri je največ 10 članov.

**Vrednost programa je do 450 €.**

***dediščina***

# ŠPORT STAREJŠIH

***Šport starejših***

Predstavljajo različne oblike športno-rekreativne dejavnosti upokojencev oz. oseb nad 65. letom starosti. Posebnost teh oblik športno-rekreativne vadbe so prilagoditve vsebin in načinov njihovega izvajanja glede na zmožnosti posameznika, ki izhajajo iz procesov staranja in njihovih zdravstvenih posebnosti. Zato mora izvajanje teh programov temeljiti na ustreznem sodelovanju posebej strokovno izobraženega kadra (kineziologov) z zdravstvenimi delavci in strokovno usposobljenimi kadri za šport starejših.

Iz sredstev lokalne skupnosti se sofinancira:

* strokovni kader za 80 urne programe za občane, starejše od 65 let,
* najem objekta za 80-urni program na skupino, v kateri je največ 20 članov

oz. na skupino z občani, starejšimi od 65 let, v kateri je najmanj 10 članov; objekt skupina lahko koristi v skladu z prijavljenim urnikom vadbe skupine in navedenimi vadečimi člani v podani prijavi na javni razpis s strokovnim vodjem.

***p***

**Vrednost programa je do 900 €**.

***dediščina***

# SPECIFIČNE ŠPORTNE PANOGE

Med specifične športne panoge spadajo šah, planinstvo in taborništvo. Iz sredstev lokalne skupnosti se za planinstvo in taborništvo sofinancira pohodništvo, planinske šole, redne tedenske aktivnosti, poletni tabori, zimovanja ter za šah 80-urni programi.

**Vrednost programa je do 3.100 €.**

# RAZVOJNE DEJAVNOSTI V ŠPORTU

## Izobraževanje, usposabljanje in izpopolnjevanje strokovnih kadrov

Pridobljeno strokovno znanje je treba vseskozi obnavljati in dopolnjevati, brez strokovnega kadra ni razvoja in kvalitetne izvedbe programov športa. Občina Ravne na Koroškem bo v letu 2015 zagotovila sofinanciranje strokovnega izobraževanja izvajalcev programa športa v okviru Letnega programa športa. Sredstva se zagotavljajo za že izvedena izobraževanja, izpopolnjevanja ter usposabljanja v letu 2014.

**Vrednost programa je 4.000 €.**

# ORGANIZIRANOST V ŠPORTU

## Delovanje športnih zvez

Na področju športa delujejo na lokalni ravni društva in njihove zveze, ki za svoje osnovno delovanje potrebujejo sredstva za kritje materialni stroškov poslovanja.

Občina Ravne na Koroškem bo v letu 2015 zagotovila sofinanciranje materialnih stroškov poslovanja zveze športnih društev.

**Vrednost programa je do 6.100 €.**

# ŠPORTNE PRIREDITVE IN PROMOCIJA ŠPORTA

Občina Ravne na Koroškem bo zagotovila sofinanciranje materialnih stroškov za izvedena rekreacijska in večja tekmovanja v letu 2014. Sofinancirajo se rekreacijska tekmovanja v višini do 1.600 €, večja tekmovanja v višini do 5.700 € ter za mednarodne igre šolarjev do 3.000 €.

**Vrednost programa je do 10.300 €.**

## Posebne nagrade za izredne športne dosežke

Nagrajujejo se izredni športni dosežki na mednarodnih tekmovanjih, zagotovijo se sredstva za proglasitev športnika, športnice in športne ekipe leta.

**Vrednost programa je do 3.700 €,** od tega za proglasitev športnika, športnice in športne ekipe leta 2.800 € in 900 € za izredne športne dosežke.

# VZDRŽEVANJE ŠPORTNIH OBJEKTOV IN INVESTICIJE

**13.1. Športni park Ravne**

Sredstva se bodo namenila za vzpostavitev energetskega monitoringa v športnem parku Ravne na Koroškem.

**Vrednost projekta znaša do 15.714 €.**

## 13.1. Vzdrževanje zunanjih športnih objektov

Lokalna skupnost v skladu s 3. členom Zakona o športu (Ur. l. RS 22/98)  uresničuje javni interes na področju športa tako, da načrtuje, gradi in vzdržuje lokalno pomembne javne športne objekte. Zunanji športni objekti spadajo  v javno športno infrastrukturo  občine Ravne na Koroškem. Z objekti upravlja Zavod za kulturo, šport, turizem in mladinske dejavnosti Ravne na Koroškem. Na tej proračunski postavki so zagotovljena sredstva za obnovo dotrajanih površin, pripadajoče opreme in okolice zunanjih športnih objektov, s ciljem zagotavljanja varnosti uporabnikov športnih površin.

**Vrednost stroškov vzdrževanja zunanjih športnih objektov znaša do 21.000 €.**

# OBRATOVANJE IN UPORABA ŠPORTNIH OBJEKTOV

## Obratovanje olimpijskega bazena z balonom

Občina Ravne na Koroškem bo v letu 2015 za obratovanje bazena z balonom namenila Zavodu za kulturo, šport, turizem in mladinske dejavnosti **40.000 € sredstev.**

## Obratovanje in uporaba športnih objektov za izvajanje LPŠ v objektih, ki so v upravljanju Zavoda za kulturo, šport, turizem in mladinske dejavnosti

Občina Ravne na Koroškem bo izvajalcem LPŠ  sofinancirala najemnine objektov za izvajanje Letnega programa športa v objektih, ki so v upravljanju Zavoda za kulturo, šport, turizem in mladinske dejavnosti.

**Vrednost programa znaša do 294.000 €.**

## Obseg razpoložljivih ur uporabe objektov za izvajanje letnega programa športa

Urnike objektov, ki so na voljo v okviru obsega ur za izvajanje letnega programa športa določijo upravitelji objektov, v skladu z 19., 20. in 22. členom Pravilnika o sofinanciranju programov športa v Občini Ravne na Koroškem. Za izvajanje Letnega programa športa Občine Ravne na Koroškem za leto 2015 bodo na razpolago naslednje ure v/na športnih objektih v času njihovega obratovanja:

* v/na objektih Zavoda za kulturo, šport, turizem in mladinske dejavnosti Ravne – **do 4 ure na dan**, pri čemer so izjeme: atletski stadion, judo dvorana, nogometno igrišče, namiznoteniška dvorana in kegljišče v DTK, na/v katerih bodo na razpolago ure **v obsegu izvajanja letnega programa športa**,
* v telovadnicah in atletski stezi OŠ Koroški jeklarji - **do 5,5 ur na dan**,
* v telovadnicah OŠ Prežihovega Voranca - **do 5,5 ur na dan**.

# SANACIJA LIKVIDNOSTI ZAVODA ZA KULTURO, ŠPORT, TURIZEM IN MLADINSKE DEJAVNOSTI

V okviru postavke se bodo zagotovila sredstva za pokrivanje likvidnostnega primanjkljaja sredstev do višine **37.721 €.**

Številka: 671-0001/2015-201

Datum: marec 2015

 **župan**

 **Občine Ravne na Koroškem**

 **dr. Tomaž ROŽEN**